Nelson Haedo Valdez

Nelson Antonio Haedo Valdez (sündinud 28. novembril 1983 Caaguazús) on Paraguay jalgpallur, kes mängib Paraguay jalgpallikoondises ja Paraguay kõrgliiga klubis Cerro Porteño ründajana.

 Lapsepõlv 
Valdez unistas noorena Paraguay meeskonnas mängimisest. Valdez ja tema perekond elasid vaesuses Caaguazú departemangus, mis on üks vaesemaid Paraguay piirkondi."Nelson Valdez – The Heart of a Lion". The Free Role. 28.12.2010. Kasutatud 17.06.2015 Valdez on tunnistanud, et tal oli täiuslik lapsepõlv ja tal on rõõm olla pärit armastavast perekonnast. Kuna tal ei olnud oma jalgpalli mängis ta apelsini või sokipaariga, sest tal oli veel viis õde-venda ja perekond ei saanud seetõttu talle palli osta. Jalgpalli hakkas ta mängima kohalikus noorteklubis."Nelson Haedo, el jugador de las apuestas" (hispaania keeles). abc.com.py. 9.12.2003. Kasutatud 17.06.2015

 Klubikarjäär 
15-aastaselt alustas ta karjääri Tembetary noortemeeskonnas. Klubi põhimeeskonnas tegi ta debüüdi 2000. aastal. Ta mängis klubi meeskonnas 22 mängus ja lõi 11 väravat. 2001. aastal suundus ta Saksamaale, kus liitus Bremeni Werderi teise meeskonnaga. Teisel hooajal lõi ta enne klubi põhimeeskonnaga liitumist 30 mängus 15 väravat. Tema esitus pälvis põhimeeskonna peatreeneri Thomas Schaafi tähelepanu, kes kutsutas ta Bremeni Werderi põhimeeskonda. Debüüdi Bremeni Werderi põhimeeskonnas tegi ta 22. veebruaril 2003 kodumängus Cottbusi Energiega, sekkudes 82. minutil vahetusest. Bundesliga hooaja avamängus 23. augustil FC Schalke 04-ga lõi ta klubi meeskonnas esimese värava. 29. oktoobril sõlmis ta lõpuks klubiga neljaks aastaks lepingu."Valdez signed contract with Werder Bremen". Soccerway. 29.10.2003. Kasutatud 17.06.2015 Esimest korda alustas ta algkoosseisus 8. novembril mängus Hannover 96-ga. 2004. aastal tuli ta klubiga Saksamaa karikavõitjaks. Finaalmängus Aacheni Alemanniaga sekkus ta mängu 87. minutil.

 Koondisekarjäär 
Valdez mängis Paraguay alla 20-aastaste koondises 2003. aasta juunioride maailmameistrivõistlustel Araabia Ühendemiraatides. Ta tegi kaasa kõigis alagrupimängudes ja lõi viimases alagrupimängus värava Saksamaale. Paraguay tuli oma alagrupis teiseks, kuid kaotas kaheksandikfinaalis Hispaaniale.

Valdez tegi debüüdi Paraguay rahvuskoondises 2004. aasta Copa América esimeses alagrupimängus 7. juulil Costa Ricaga. Esimese värava lõi ta rahvuskoondises 17. augustil 2005 mängus El Salvadoriga."Nelson Haedo Valdez 18". nelsonhaedovaldez18.com. Kasutatud 17.06.2015

Ta on mänginud Paraguay jalgpallikoondises 2006. ja 2010. aasta maailmameistrivõistlustel ning kolmedel Copa América meistrivõistlustel. 2011. aasta Copa Américal lõi ta teises alagrupimängus värava Brasiiliale. Meistrivõistlustel saadi lõpuks teine koht. 2015. aasta Copa Américal lõi ta esimeses alagrupimängus värava Argentinale, kusjuures tuli Paraguay välja 0:2 kaotusseisust."Argentina 2-2 Paraguay". BBC. 13.06.2015. Kasutatud 17.06.2015

 Saavutuse 
Werder Bremen
Bundesliga: 2003–04
DFB-Pokal: 2003–04
Borussia Dortmund
DFB-Pokal: teine koht 2007–08
Kaasani Rubin
Venemaa karikas: 2011–12
Venemaa superkarikas: 2012
Olympiacos
Kreeka Superleague: 2013–14
Seattle Sounders FC
MLS Cup: 2016
Cerro Porteño
Primera División: 2017 Clausura

 Viited 

Kategooria:Paraguay jalgpallurid
Kategooria:Bremeni Werderi mängijad
Kategooria:Dortmundi Borussia mängijad
Kategooria:Hércules CF jalgpallurid
Kategooria:Kaasani Rubini mängijad
Kategooria:Valencia CF mängijad
Kategooria:PAE Olympiakósi jalgpallurid
Kategooria:Frankfurdi Eintrachti jalgpallurid
Kategooria:Bundesliga mängijad
Kategooria:La Liga mängijad
Kategooria:Sündinud 1983